Narodna skupština
20131031

Mnogo projekata smo preduzimali u prošlosti za koje nismo radili ni analizu unapred koje efekte očekujemo, niti smo pratili njihovo sprovođenje, niti pratili efekte koje smo zaista i ostvarili. Znači, niti smo najavljivali šta ćemo dobiti tom merom, niti smo posle pratili da li smo dobili to što smo očekivali. Mislim da je to vreme iza nas i da na takav način više nećemo voditi ekonomsku politiku. Kada odvojimo novac poreskih obveznika da se potroši na neki program, onda moramo unapred da kažemo šta očekujemo od tog programa i da onda posle pratimo da li dobijamo efekte koje očekujemo. Nažalost, od ovog programa smo imali jako malo efekata i mislim da taj program u tom obliku neće nastaviti. S druge strane, Ministarstvo spoljnih poslova svakako planira, kako je opredeljenje Vlade Srbije, da se više bavimo ekonomskim pitanjima u budućnosti.